П Р О Т О К О Л   № 4
от съвместно заседание на комисия “Бюджет и финанси” и
комисия „Управление на собствеността“
проведено на 27 ноември 2019 г.

ПРИСЪСТВАЛИ НА ЗАСЕДАНИЕТО от КБФ:	
Боян Магдалинчев – председател 
							Боряна Димитрова
Георги Кузманов
Гергана Мутафова
Калина Чапкънова
Севдалин Мавров

ПРИСЪСТВАЛИ НА ЗАСЕДАНИЕТО от КУС:	
Евгени Диков – председател 
Боян Новански
Олга Керелска
Огнян Дамянов
                                                            		Стефан Гроздев
                                                                          Пламена Цветанова
ОТСЪСТВАЩИ: няма 

От администрацията на ВСС присъстваха: Маргарита Радкова – директор на дирекция „Бюджет и финанси”, Елисавета Илиева – н-к отдел „Счетоводство и методология”, той и главен счетоводител, Мария Ламбрева – и.д. началник отдел „ОП“, Красимира Василева - началник отдел „Правно обслужване и нормативна дейност“, дирекция „Правна“ Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“ и инж. Стоянка Георгиева – главен експерт в отдел „Инвестиции и строителство“, Анжела Цветанова - старши експерт - юрисконсулт в отдел „Управление на собствеността“ и Надя Горгорова - младши експерт-икономист в отдел „Управление на собствеността“.

1. ОТНОСНО: Обзавеждане на жилища от ведомствения жилищен фонд на Висшия съдебен съвет, предназначени за жилищни нужди на ВСС.

Комисия „Бюджет и финанси” и 
Комисия „Управление на собствеността”
РЕШИХА :

1.1. ОДОБРЯВА разход в размер до 29 999 лв. без ДДС за сметка на бюджета на ВСС за закупуване на мебели за жилищни нужди (без техника) на следните ведомствени апартаменти от жилищния фонд на ВСС, като разходът бъде отчетен с фактура:
2.1. Ателие № 37, намиращо се в гр. София, р-н Триадица, м-ст „Манастирски ливади – изток“, кв. 6а, ж.к. „Манастирски ливади-Б“ № 61, секция „А+Б“, вход „Б“ за жилищни нужди на член на КАК;
2.2. Апартамент, находящ се в гр. София, р-н „Витоша”, ж.к „Павлово-Бъкстон”, ул. „Велики прелом” № 12, ет. 2 за жилищни нужди на съдебен служител;
2.3. Апартамент, находящ се в гр. София, р-н "Люлин", ж.к. "Люлин-6", бл. 634 (стар № 40-43), вх. Б, ет. 1, ап. № 19 за жилищни нужди на съдебен служител;
2.4. Апартамент, находящ се в гр. София,район „Студентски“, ж.к. „Дървеница“, бл.9,вх. Г, ет. 2, ап. 68 за жилищни нужди на съдебен служител;
2.5. Апартамент, находящ се в гр. София, р-н „Триадица“, бул. „Патриарх Евтимий“ № 45, ет. 4 за жилищни нужди на член на ВСС.
1.2. Доставката на мебели за жилищни нужди (без техника) на посочените в т.1.1. ведомствени апартаменти от жилищния фонд на ВСС да се възложи по реда на чл. 20, ал. 4, т. 3 от ЗОП.
Мотиви: Редът за възлагане на доставка на мебели за жилищни нужди не следва да се определя при сумиране на тяхната стойност със стойността за доставка на офис мебели за нуждите на ВСС. Не може да се приеме, че двете доставки представляват части на една и съща обществена поръчка, тъй като задоволяват различни потребности. Не е налице сходство в предметите на двете обществени поръчки поради следните съображения: 1. Същите могат да се класифицират под различни CPV кодове в рамките на различни групи от Общия терминологичн речник, приет с Регламент (ЕО) № 213/2008 на Комисията oт 28 ноември 2007 година - 39130000-2 Мебелировка за офиса и 39140000-5 Къщна мебел; 2. Сходство в предметите може да се обоснове не от наличието на сходство във вида на услугите (доставка на мебели), а от идентичност или сходство в потребностите по аргумент от чл. 27 от Правилника за прилагане на Закона за обществените поръчки. В случая двете доставки целят да задоволят коренно различни потребности – от мебелировка за служебните кабинети на ВСС и от мебелировка на ведомствени апартаменти, ползвани от служители и членове на ВСС/КАК (жилищни нужди). Следовтелно при преценка дали е налице сходство следва да се изхожда не от идентичността или сходството във вида на услугата, а от функцията на всяка конкретна услуга да задоволява конкретна потребност на възложителя (в този смисъл Решение №11995 от 23.08.2019г. на ВАС).

2. ПРЕДЛАГАТ на Пленума на Висшия съдебен съвет да приеме следното решение:
2.1. ОПРЕДЕЛЯ лимит на средствата, необходими за обзавеждането на ведомствени жилища от жилищния фонд на ВСС за нуждите на съдебните служители на АВСС, в размер до 8 000 лева с ДДС на апартамент, в това число за мебели и техника, за сметка на бюджета на ВСС.
2.2.	УТВЪРЖДАВА следния стандарт за необходимо обзавеждане на  ведомствени жилища с мебели по т.1:
1.	Кухненско обзавеждане включва: 
-	Кухненски шкафове долен ред с вградена мивка алпака;
-	Вграден кухненски плот;
-	Кухненски шкафове горен ред; 
-	Смесителна батерия за кухня; 
-	Осветление – полилей/плафон;
-	 PVC корниз;
-	Трапезна маса - 1бр.
-	Трапезен стол – 4 бр. 
2.	Спално обзавеждане включва: 
-	Гардероб - 1 бр.; 
-	Спалня с матрак- 1 бр.; 
-	Нощни шкафчета - 2 бр.; 
-	Тоалетка с огледало - 1 бр.; 
-	PVC корниз; 
-	осветление – полилей/плафон; 
3.	Холно обзавеждане включва: 
-	Холна секция – 1 бр.
-	Холна маса- 1 бр.
-	Диван/канапе – 1бр.
-	PVC корниз ; 
-	Осветление- полилей/плафон; 
4.	Детско обзавеждане включва: 
-	единични легла с матраци - 1 или 2 бр.; 
-	гардероб - 1 бр.; 
-	PVC корниз; 
-	Осветление- полилей/плафон; 
5.	Обзавеждане на антре включва:
-	Портманто - 1бр.
-	Осветление - полилей/плафон.
2.3.	ОПРЕДЕЛЯ лимит на средствата, необходими за обзавеждане на ведомствени жилища от ведомствения фонд на ВСС за нуждите на членове на ВСС и членове на КАК в размер до 12 000 лева с ДДС на апартамент, в това число за мебели и техника.
2.4.	ОТМЕНЯ решение на  по т.36 от протокол №26 от 10.07.2019г. на комисия „Бюджет и финанси“ на ВСС относно обзавеждане на два апартамента за сметка на утвърдени средства по бюджета на ВСС.

2. ОТНОСНО: Писмо с рег. № ВСС-3624 от 04.11.2019 г. от председателя на Административен съд гр. Русе с искане за отпускане на средства за извършване на подробен оглед с вишка за цялостно обследване на фасадата на сградата и обезопасяване на компрометирани елементи от системата за отводняване /улуци, водостоци/ и каменната облицовка на фасадите.

Комисия „Бюджет и финанси” и 
Комисия „Управление на собствеността”
РЕШИХА :

ПРЕДЛАГАТ на Пленума на Висшия съдебен съвет да приеме следното решение:
	    ДАВА СЪГЛАСИЕ за увеличения по бюджета за 2019 г. на Административен съд гр. Русе по § 10-00 „Издръжка“ с 9 596 лв., с цел осигуряване на средства за аварийни обезопасителни дейности по отводнителната система и фасадите на сградата на съда.
              Средствата са за сметка на резерва за неотложни и непредвидени разходи на съдебната власт за 2019 г.

3. ОТНОСНО: Писмо с рег. № ВСС-13824 от 18.11.2019г. от административния ръководител на Районен съд гр. Сливен с искане за отпускане на средства за авариен текущ ремонт на 6 бр. помещения за спешното преместване на 15 бр. съдии и служители от избеното помещения на Районен съд гр. Сливен.

Комисия „Бюджет и финанси” и 
Комисия „Управление на собствеността”
РЕШИХА :

1. Извършването на разход за авариен текущ ремонт на 6 бр. помещения за спешното преместване на 15 бр. съдии и служебни служители от избен етаж на Съдебната палата през 2019 г. е необходим и целесъобразен. Стойността на разхода е определен на 22 269 лева с ДДС, както следва: 17 966,40 лева с ДДС за строително-ремонтни работи на помещенията, съгласно най-ниска оферта на „Тера пасифик“ЕООД и 4 302,00 лева с ДДС за смяна на 3 бр. прозорци, съгласно най-ниска оферта на „Алустил-Д“ЕООД. Средствата следва да се отпуснат по параграф §10-30 „Текущи ремонти“. 
Мотиви: След извършена проверка от РДПБЗН – Сливен в Районен съд – Сливен са направи препоръки да бъдат премахнати в срок до 30.12.2019 г. поставените в коридора на сутеренния етаж на съдебната палата кашони с архивни материали, където се намират съдии по вписванията, държавни съдебни изпълнители и съдебни служители /общо 15 души/. Препоръчано е архивите да бъдат поставени в стаите на етажа, където се помещават Съдии по вписванията, Държавни съдебни изпълнители и съдебни служители, като работните им места бъдат изместени в други на партерния етаж, осигуряващи безопасни условия на труд. Приложено е и Становище на Служба по трудова медицина „Янос“ ЕООД за необходимост от предприемане на мерки за преместване на работещите от сутеренния етаж на съдебната палата съдии по вписванията, държавни съдебни изпълнители и съдебни служители в срок до 29.12.2019 г. 
За изпълнение на препоръките на горецитираните служби е необходимо да бъде извършен ремонт на шест помещения, находящи се на партерния етаж на Съдебната палата.
2. ПРЕДЛАГАТ на Пленума на Висшия съдебен съвет да приеме следното решение:
     ДАВА СЪГЛАСИЕ за увеличение по бюджета за 2019 г. на Районен съд гр. Сливен по § 10-00 „Издръжка“ с 22 269 лв. с ДДС, с цел осигуряване на средства за ремонт на 6 бр. помещения на партерен етаж на сградата на съда.
                Средствата са за сметка на резерва за неотложни и непредвидени разходи на съдебната власт за 2019 г.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /п/           
           						        БОЯН МАГДАЛИНЧЕВ

     ПРЕДСЕДАТЕЛ НА КОМИСИЯ                                 
                                    „УПРАВЛЕНИЕ НА СОБСТВЕНОСТТА”: /п/           
     								          ЕВГЕНИ ДИКОВ